b'\n_START_ARTICLE_\nNarmer\n_START_PARAGRAPH_\nNarmer var farao omkring 3050 f.Kr. Han er den f\xc3\xb8rste konge af b\xc3\xa5de \xc3\x98vre og Nedre \xc3\x86gypten. Han regnes til den f\xc3\xb8r-dynastiske periode, men kan m\xc3\xa5ske v\xc3\xa6re den f\xc3\xb8rste konge af f\xc3\xb8rste dynasti._NEWLINE_I Nekhen er der fundet en sminkepalet og et k\xc3\xb8llehoved med Narmers navn og billede. P\xc3\xa5 den ene side af paletten er kongen if\xc3\xa6rd med at henrette en krigsfange. Fangen kn\xc3\xa6ler hj\xc3\xa6lpel\xc3\xb8s foran kongen, der har et solidt tag i hans pandeh\xc3\xa5r med venstre h\xc3\xa5nd. I h\xc3\xb8jre h\xc3\xa5nd holder han en k\xc3\xb8lle h\xc3\xb8jt h\xc3\xa6vet, klar til slag. Denne scene er de n\xc3\xa6ste 3000 \xc3\xa5r et af de v\xc3\xa6sentligste symboler p\xc3\xa5 faraos magt, og vi ser den gentaget igen og igen._NEWLINE_Det fundne k\xc3\xb8llehoved er delvist \xc3\xb8delagt. Den bevarede side viser en anden scene som vi ser gentaget de n\xc3\xa6ste 3000 \xc3\xa5r: heb-sed-festen. Det var en serie ritualer, der skulle forny kongens magt og styrke._NEWLINE_Narmer er begravet i Abydos.'